Title: BREEAM-NOR-Norw-ver-1.1 2012 - Manual.pdf
Hvis man kjenner det faktiske antall brukere av bygget, skal dette benyttes. Hvis dette tallet ikke kan bekreftes, skal man regne med standardbelegget som er beskrevet i samsvarsnotatene for Uinnredet bygg.Hvis antallet brukere av bygget varierer, skal antall parkeringsplasser baseres på det maksimale antall brukere som sannsynligvis vil bruke bygget til enhver tid.Spesielt tilrettelagte parkeringsplasser som følger krav til universell utforming, motorsykkelparkering eller andre formål og er reservert for denne bruken gjennom utforming og tydelig merking/skilting, kan utelates fra vurderingen av bilparkeringskapasitet.Bildelingsplasser kan utelates fra vurderingen forutsatt at plassene er reservert for denne bruken med hensiktsmessig merking, og at fremtidige leietakere bekrefter at de har en ordning for bildeling. Revisoren skal ha en kopi av denne ordningen og relatert dokumentasjon. Hvis det ikke finnes noen ordning, må disse plassene tas med i beregningen.